ארנבת אירופית

ארנבת אירופית או ארנבת מצויה (שם מדעי: Lepus europaeus) היא מין של ארנבת שבמקור חיה בטבע באירופה ובכמה אזורים באסיה. היא אחת ממיני הארנבות הגדולים ביותר בעולם ומותאמת לאזור פתוח וממוזג. ארנבות אירופיות הן אוכלות-צמחים וניזונות בעיקר מדשא ומעשבים, ומשלימות את תזונתם בענפים, ניצנים, קליפות וגידולי שדה, במיוחד בחורף. בין הטורפים הטבעיים שלהן נמנים שועלים מצויים ועופות דורסים גדולים. הן מסתמכות על ריצה במהירות גבוהה כדי להימלט מטריפה והן בעלות גפיים ארוכות וחזקות ונחיריים גדולים.

ארנבות אירופיות, שבדרך כלל פועלות בלילה וביישניות, משנות את התנהגותן באביב, כאשר ניתן לראותן באור יום רודפות זו אחר זו בשדות. במהלך האביב הן לפעמים אף מכות זו את זו בכפותיהן. זו לא רק תחרות בין זכרים: נקבות עשויות גם להכות זכרים, בין אם כדי להראות שהן לא מוכנות להזדווג איתם ובין אם ברצונן לבחון את נחישותם. הנקבה מקננת בשקע על פני הקרקע ולא במאורה, והצאצאים פעילים מייד עם היוולדם. המלטה של ארנבת אירופית עשויה לכלול שלושה או ארבעה גורים, בעוד שנקבה יכולה להמליט שלושה פעמים בשנה, כאשר ארנבות אירופיות חיות עד 12 שנים. עונת הרבייה נמשכת מינואר עד אוגוסט.

מצב השימור שלה מוגדר על ידי ה-IUCN כ"ללא חשש", עקב תפוצתה הרחבה והעובדה שהיא מצויה בשפע יחסי. עם זאת, אוכלוסיותיה נמצאות בירידה באירופה הקונטיננטלית מאז שנות ה-60 של המאה ה-20, לפחות בחלקן עקב שינויים בשיטות החקלאות. הארנבת ניצודה ברחבי אירופה במשך מאות שנים, כאשר יותר מחמישה מיליון ארנבות נורו מדי שנה; בבריטניה היא ניצודה באופן מסורתי באמצעות כלבים (דוגמת ביגל), אך אלה אינם חוקיים כיום (אם כי ציד בלתי-חוקי מסוג זה עודנו נמשך). בתרבויות מסוימות, הארנבת האירופית היא סמל לפוריות ולרבייה והתנהגות החיזור שלה באביב היוותה השראה לביטוי האנגלי "משוגע כמו ארנב מרץ".

אורכה 60–75 ס"מ, גובהה 7–11 ס"מ ומשקלה 3–5 ק"ג. היא בעלת פרווה חומה-אדמדמה ובעלת אוזניים לבנות וזנב קצר ולבן. הרגליים גדולות ויכולות לזנק במהירות קדימה.

היא פעילה בלילות וניזונה בעיקר מעשבים ומעלים. לארנבת טורפים רבים – בעיקר עופות דורסים, חתוליים וכלביים. היא נמלטת מהם בקפיצות חזקות ומהירות.

תת-מינים

קישורים חיצוניים

ביאורים

הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי פטר סימון פאלאס
קטגוריה:בעלי חיים שתוארו ב-1778
קטגוריה:ארנביים
קטגוריה:אוקראינה: יונקים
קטגוריה:צרפת: יונקים
קטגוריה:הונגריה: יונקים
קטגוריה:פינלנד: יונקים
קטגוריה:רומניה: יונקים
קטגוריה:נורווגיה: יונקים
קטגוריה:אוסטריה: יונקים
קטגוריה:מקדוניה הצפונית: יונקים
קטגוריה:קרואטיה: יונקים
קטגוריה:סלובניה: יונקים
קטגוריה:ליכטנשטיין: יונקים
קטגוריה:אזרבייג'ן: יונקים